בר פלג

בר פלג (נולד ב-20 בנובמבר 1989) הוא עיתונאי וצלם ישראלי, זוכה פרס אורי אבנרי לעיתונות אמיצה והפרס למצוינות עיתונאית של המכון הישראלי לעיתונות ולתקשורת.

כתב בעיתון "הארץ". מסקר את מלחמת חרבות ברזל, את המחאה נגד הרפורמה המשפטית, את פרשות קטרגייט ואת פרשת הדלפת המסמכים המסווגים לעיתון בילד. שימש ככתב הרווחה, הפנים ואזור המרכז בעיתון.

 ראשית חייו 
פלג נולד וגדל בתל אביב. למד בתיכון חדש. ב-2008 התגייס לחיל התותחנים שם שרת כמפקד.

ב-2015 סיים תואר ראשון בתקשורת במרכז הבינתחומי הרצליה.

 קריירה 
ב-2013 הצטרף לתחנת הרדיו הקצה (KZradio) שימש כשדר עד 2019. הוא הגיש תוכנית אישית ועסק במוזיקה אלקטרונית וצלילים מרחבי העולם.

עם סיום לימדיו החל לעבוד כדסקאי בעיתון "הארץ". ב-2016 החל לעבוד ככתב חיי לילה ומוזיקה אלקטרונית. ב-2017 עזב את "הארץ" לטובת ערוץ 10 שם שימש כתחקירן בחדשות הערוץ.

ב-2018 חזר ל"הארץ" ככתב באזור המרכז. היה כתב בתקופת מגפת הקורונה ובתקופת מבצע שומר החומות. וכן בחשיפת שחיתויות ב-2021 החל לעבוד ככתב רווחה ב"הארץ". עסק בתחקירים בתחום של מבקשי מקלט, עוני, דיור ציבורי ועוד.

ב-7 באוקטובר 2023 ירד לכיוון רצועת עזה על מנת לדווח מהשטח. באותו יום הסתובב באזור העוטף ושדרות. הוא נקלע לאירוע ירי על הרכב על ידי מחבלי חמאס וניצל. בהמשך נלחם ברצועת עזה במסגרת שרות מילואים משם פרסם תוכן על חוויותיו כמשרת מילואים. תמונות וסרטוני וידאו שצילם מאותה תקופה התפרסמו בעיתונות והופיעו בתערוכת "עדות מקומית" ותערוכת הצילום הבינלאומית Photo Israel.

פלג סיקר את המחאות נגד הממשלה ברחבי הארץ, את האלימות של השוטרים כלפי המפגינים וכן ספג אלימות בעצמו מהמשטרה. ביום 2 בספטמבר 2024, במהלך סיקור בעת סיקור הפגנה של מטה משפחות החטופים בתל אביב, דיווח פלג כי שוטר דחף אותו ופגע בו באזור בית החזה והצוואר לאחר שזיהה עצמו כעיתונאי והציג תעודת עיתונאי. לפי עדותו של פלג לארגון העיתונאים, השוטר אמר לו "לא אכפת לי שאתה עיתונאי, אתה עבריין" וסירב להזדהות כשהתבקש לכך, כשהוא לא נשא תג שם. המקרה תועד בצילום וכחלק מדיווחים על יחס לא הולם של כוחות הביטחון כלפי עיתונאים במהלך הפגנות.

ככתב בהארץ הוא מסקר את מלחמת חרבות ברזל, את המחאה נגד הרפורמה המשפטית, את פרשת הדלפת המסמכים המסווגים לעיתון בילד ואת פרשת קטרגייט.

 חשיפות עיתונאיות ותחקירים 
בין היתר חשף פלג כי ישראל משתמשת במבקשי מקלט במאמץ המלחמתי ברצועת עזה תמורת סיוע בקבלת מעמד וכי חיילים מכוח 100 תקפו אנשי מצ"ח שעצרו את חבריהם בשדה תימן.

בנובמבר 2024 חשף פלג בעיתון "הארץ" כי יונתן אוריך וישראל איינהורן, שניים מהיועצים הבכירים והמקורבים ביותר לראש הממשלה בנימין נתניהו, בנו קמפיין להלבנת שמה של קטר בעולם לקראת המונדיאל שנערך במדינה ב-2022. זוהי החשיפה הראשונה של פרשת קטרגייט, שהובילה בהמשך לחקירה פלילית של שירות הביטחון הכללי ושל משטרת ישראל. פלג המשיך לפתח את החשיפה בכתבות נוספות, כולל פרסום מסמכי הקמפיין שחשפו את המסרים הספציפיים שביקשו אוריך ואיינהורן לקדם, והתחקיר המקיף יחד עם עומר בן יעקב במרץ 2025 שחשף את היקף רשת האתרים והחשבונות העלומים שפעלו לטובת קטר.

השתתף עם ניר חסון ויניב קובוביץ בתחקיר שהתבסס על עדויות חיילים וקצינים המשרתים בעזה, ועסק בהתנהלות סביב מתחמי חלוקת הסיוע.

בינואר 2026 פרסם כי כתב עיתון הארץ אלון פנקס קיבל מאות אלפי שקלים על מתן שירותים ללוביסט ג'יי פוטליק, ופרסם מאמרים שתמכו בקמפיין לטובת קטר.

 חיים אישיים 
נשוי ואב ל-2, מתגורר בתל אביב.

 פרסים 

 ב-2024 זכה יחד עם עיתונאים נוספים בפרס אורי אבנרי לעיתונות אמיצה, עבור עבודתם העיתונאית בזמן טבח שבעה באוקטובר.
 ב-2025 זכה בפרס למצוינות עיתונאית מטעם המכון הישראלי לעיתונות ולתקשורת.

 קישורים חיצוניים 


 אראל סג"ל ואייל ברקוביץ', המטרה מקדשת את האמצעים?, ראיון עם בר פלג, 103fm, 1 בדצמבר 2019
 ענת דוידוב, "נהרגו עשרות פועלי בניין בשנים האחרונות", ראיון עם בר פלג, 103fm, 9 בפברואר 2022

 הערות שוליים 

קטגוריה:עיתונאים ישראלים
קטגוריה:עיתונאים כותבי עברית
קטגוריה:סגל הארץ
קטגוריה:בוגרי אוניברסיטת רייכמן
קטגוריה:פרשת הקשר בין לשכת נתניהו לממשלת קטר
קטגוריה:פרשת הדלפת המסמכים המסווגים לעיתון בילד
קטגוריה:ישראלים שנולדו ב-1989